Complexus entheogenorum Mesoamericanus
Complexus entheogenorum Mesoamericanus (Anglice Mesoamerican entheogen complex) appellari licet pharmaca entheogena multiplica praecipue e plantis extracta quae ritibus culturarum Mexicanarum et Mesoamericanarum adhibentur. Locutionem Hispanicam complejo narcótico de la America autóctona (scilicet "complexus narcoticus indigenarum Americanorum") primus anno 1964 invenit Weston La Barre scriptor historiae religionis. Recentius anno 1979 verbum entheogen a Carolo Ruck et collegis propositum est ut talia pharmaca melius definiantur, quod verbum auctores posteriores in locutionem priorem inserere solent. Nonnulli interdum culturis mediae Americae studentes, borealioribus et australibus intermissis, verbum "Mesoamericanum" praeferunt. Plantae Mesoamericanae entheogena producentes sunt: Datura stramonium, Navatlace toloache, olim tlahcolpahtli Heimia salicifolia Ipomoea tricolor, Navatlace tlitliltzin Ipomoea violacea (?) Lonchocarpus punctatus, syn. L. longistylus Lophophora williamsii, Navatlace peyōtl Nicotiana rustica Nicotiana tabacum Nymphaea ampla, linguis Mayensibus nikte’ha’ Psilocybe aztecorum Psilocybe cubensis Psilocybe mexicana, Navatlace teonanácatl Salvia divinorum Turbina corymbosa, Navatlace ololiúqui, linguis Mayensibus xtabentún Fortasse amphibium addi licet: Incilius alvarius Datura, Nymphaea, Psilocybe a Mayis in potionem balché interdum addebantur.